கேள்வி: இயோத்சனா சந்தா குறித்து விரிவாக சொல்லுங்கள்.
பதில்: இயோத்சனா சந்தா (''Jyotsna Chanda'', 28 மார்ச் 1904 – 1971) ஓர் இந்தியா அரசியல்வாதியாவார். இந்திய தேசிய காங்கிரஸ் உறுப்பினரான இவர் அசாமில் இருந்து நாடாளுமன்ற உறுப்பினர் தேர்ந்தெடுக்கப்பட்டு பணியாற்றினார். முறையே 1962 முதல் 1967 வரையும் 1967முதல் 1970 வரையும் மூன்றாவது மற்றும் நான்காவது மக்களவையில் நாடாளுமன்ற உறுப்பினராகப் பணியாற்றினார். தொடக்க வாழ்க்கையும் கல்வியும் 1904 ஆம் ஆண்டு மார்ச் மாதம் 28 ஆம் தேதி அசாமின் சில்சார் மறைந்த சிறீ மகேசு சந்திர தத்தாவின் மகளாக இயோத்சனா சந்தா பிறந்தார். சில்சாரில் உள்ள மிசன் பெண்கள் உயர்நிலைப் பள்ளியில் பள்ளிப் படிப்பை முடித்தார். மேலும் கல்கத்தாவின் டையோசிசுட்டன் கல்லூரியில் இளங்கலைப் பட்டம் பெற்றார். தொழில் 1931–32 ஆம் ஆண்டில் மாவட்ட சிறைச்சாலையின் சிறை பார்வையாளராக நியமிக்கப்பட்டார். அசாமில் முதல் பெண் சிறை பார்வையாளர் என்ற பெருமையைப் பெற்றார். சில்சார் பள்ளி வாரியம், சில்சார் மாவட்ட சமூக நல ஆலோசனை வாரியம், இரயில்வே ஊழியர் சங்கம், தேயிலை ஊழியர் சங்கம் ஆகிய நான்கு அமைப்புகளின் தலைவராகவும் இவர் பணியாற்றினார். 1960 ஆம் ஆண்டில், வங்காள மொழி பேசும் மக்கள் சங்கத்தின் முதல் தலைவராக இவர் தேர்ந்தெடுக்கப்பட்டார். சில்சார் நகராட்சி வாரியம், குவகாத்தி பல்கலைக்கழக நீதிமன்றம், அசாம் மாநில பாடப்புத்தகக் குழு, அசாம் மாநில சமூகக் கல்வி ஆலோசனை வாரியம் மற்றும் அசாம் மாநில மகளிர் கல்வி ஆலோசனை வாரியம் போன்ற அமைப்புகளில் உறுப்பினராக இருந்தார். 1957 முதல் 1961 வரை அசாமில் சட்டமன்ற உறுப்பினராகத் தேர்ந்தெடுக்கப்பட்டார், ஆனால் 1961 ஆம் ஆண்டு மே மாதம் 9 அன்று சத்தியாக்கிரகிகள் மீது சில்சாரில் காவல்துறையினர் துப்பாக்கிச் சூடு நடத்தியதற்கு எதிர்ப்பு தெரிவித்து தனது பதவியைத் துறந்தார். 1962 மற்றும் 1967 ஆம் ஆண்டுகளில் மக்களவை (இந்தியா)த் தேர்தல்களில் போட்டியிட்டு வெற்றி பெற்றார். சில்சார் மாவட்டத்தில் உள்ள கிட்டத்தட்ட அனைத்து கல்வி நிறுவனங்கள் மற்றும் சமூக நல அமைப்புகளுடன் தொடர்பு கொண்டிருந்தார். தனது வாழ்நாளில், சில்சார் பி.டி. கல்லூரி நிர்வாகக் குழுவிற்கும் தலைமை தாங்கினார்.
கேள்வி: இயோத்சனா சந்தா - தனிப்பட்ட வாழ்க்கை பற்றி தகவல் சொல்.
பதில்: இயோத்சனா சந்தா 1927 ஆம் ஆண்டில் சிறீ அருண் குமார் சந்தாவை மணந்து கொண்டார். ஆனால் பின்னர் விதவையானார். அதன் பிறகு சமூகப் பணிகளைச் செய்யத் தொடங்கினார்.